Feladatok a differenciáláshoz

**1. feladat: Készítsetek interjúkat a történetek szereplőivel/szemtanúival az Iskolarádió/Iskola tv részére! (páros munka)**

A tanulók válasszanak a projektben szereplő mesék alapján 3-5 szereplőt, vagy olyan képzeletbeli "szemtanút", akik meginterjúvolnak a történetről. Az interjút okostelefon segítségével rögzíthetik (kép- vagy hangfelvétellel), majd ezt az osztályban megoszthatják. Videófelvétel esetén a szereplőknek egyszerű jelmez is készülhet. A közzétett interjúk alapján a diákok megválaszthatják a hét riporterét Socrative szavazással.

**2. feladat: Készítsenek a diákok csoportmunkában egy gondolattérképet, amin szétválogatják a történetek pozitív és negatív főhőseit, és mindkét csoportot jellemzik a hozzájuk tartozó tulajdonságokkal!** Ahogy halad előre a projekt, egyre több és több szereplő kerül a két csoportba, és a tulajdonságok száma is növekszik! (Csoportok pontozása: ki hány szereplőt és tulajdonságot tudott megjeleníteni a projekt végére?)

A projekthez további mesék itt:  
MESÉK ÉS MONDÁK Mátyás királyról  
<http://mek.oszk.hu/06500/06599/06599.htm>